சிரிக்கும் பறவை

சிரிக்கும் பறவை கருணாகரன் இன்னும் கொஞ்ச நேரம் தாமதித்தால் ! இந்த அவசரத்துக்கு ! என்ன நடந்து விடப்போகிறது ! என்ன நடக்காமல் விடப்போகிறது? ! தயக்கமுறும் நிழல்கள் ! பின்னகர ! இருளின் வாசம் நம் மீது கவிகையில் ! அவிழும் நினைவுகளில் ! எது யாரிடம் ! எது யாரிடமுமில்லை? ! ஒருமித்த ஞாபகங்களை ! விலக்கும் கணங்கள் ! எதிரெதிர் முனைகளில் ! காந்த விசையைப் பெயர்த்தனவா? ! அறியேன் ! எறும்புகளின் வன்முறைகளில் ! உண்டா அடையாளமும் ! பிரகடனமும் ! அவற்றின் சினேசிகத்திற்கு ! இருக்கிறதா பாடலும் இசைக்குறிப்புகளும்? ! துக்கத்தின் வலியில் சிதறுண்ட ! எறும்புகளின் பாதையில் ! ஏதேனுமொரு ஞாபகத்துண்டைப் ! பார்த்தாயா? ! பறவைகளிலும் பூக்களிலும் ! உன்னைப் பகிர்ந்தளித்து விட்டுப் போனாய் கரைந்து ! யாசகனாய் நான். ! தவிர்க்க முடியாதவாறு ! நம் தனிமைக்குள் ஊடுருவி ! நெடும் பயணம் நிகழ்கின்றன ! உன் கண்கள் எடுத்து வந்த காட்சிகள். ! எந்த வாசலிலும் இல்லை ! யாருடைய வரவேற்பும் ! பனிவிலகத் துடித்தெழும் தெருவில் ! ஒரு பள்ளிச் சிறுமி ! நகர மறுத்த காலப் புள்ளியில் ! நின்று விளையாடுகிறாள் ! நீயும் விளையாடுகிறாயா ! கமெராவுடன் ! திகைத்து நின்று ! வழிமறிக்கும் நமதன்பு ! தத்தளிப்புடன். ! -கருணாகரன்